
PLANAVIMO DARBŲ PROGRAMA 
DETALIOJO PLANAVIMO DOKUMENTUI KEISTI

1. Planavimo dokumento pavadinimas: Dėl leidimo keisti sklypo Ožkinių g. 111 detalųjį planą parengiant jį keičiantį apie 4,5 ha teritorijos šalia Ožkinių g. detalųjį planą inicijavimo sutarties pagrindu.
2. Planuojamos teritorijos (sklypų) adresas: žemės sklypai kadastro Nr. 0101/0006:852; 
Nr. 0101/0006:2081; Nr. 0101/0006:2180; Nr. 0101/0006:2182; Nr. 0101/0006:2192; 
Nr. 0101/0006:2091; Nr. 0101/0006:2046; Nr. 0101/0006:2088; Nr. 0101/0006:2089; 
Nr. 0101/0006:2084; Nr. 0101/0006:1266.
3. Planuojamos teritorijos plotas: apie 4,5 ha.
4. Planavimo organizatorius: Vilniaus miesto savivaldybės administracijos direktorius, Konstitucijos pr. 3, LT-09601, Vilnius, tel. 8 5 2112616, faks. 8 5 2112222.
5. Planavimo iniciatorius: fizinis asmuo.
6. Rengėjas: pasirenka planavimo iniciatorius.
7. Planavimo pagrindas: iniciatoriaus prašymas.
8. Planuojamos teritorijos kvartalo riba: kvartalas ribojamas Ožkinių gatvės, užstatytos vienbučių pastatų teritorijos bei natūralaus gamtinio barjero.
9. Planavimo tikslai ir detaliojo plano uždaviniai: planuojamoje teritorijoje padalyti sklypus, nustatyti jų naudojimo būdus, suplanuoti susisiekimo inžinerinės infrastruktūros koridorius, nustatyti pagrindinius ir papildomus teritorijos naudojimo reglamentus vadovaujantis galiojančiais teisės aktais ir Vilniaus miesto savivaldybės teritorijos bendrojo plano sprendiniais (pagal pridedamą miesto plano ištrauką).
[bookmark: _Hlk103935377]10. Papildomi planavimo uždaviniai: 
- numatyti funkcinius bei kompozicinius ryšius su gretimomis teritorijomis;
- suformuoti optimalią urbanistinę struktūrą;
- suplanuoti optimalų inžinerinių komunikacijų koridorių tinklą, kitas susisiekimo komunikacijas ir joms funkcionuoti reikalingų servitutų poreikį;
- nurodyti urbanistinių struktūrų, urbanistinių erdvių formavimo reikalavimus;
- pateikti papildomą informaciją, reikalingą detaliojo plano sprendiniams paaiškinti ir (ar) įgyvendinti;
- detalizuoti savivaldybės ar savivaldybės dalies, jei jis parengtas, bendrajame plane numatytų (jeigu ne – numatyti) biologinės įvairovės ir ekosistemų teikiamoms paslaugoms palaikyti, aplinkos kokybei gerinti skirtų sprendimų reikalavimus ir jų įgyvendinimo priemones;
- numatyti priemones gamtos išsaugojimui;
- vykdyti institucijų išduotose planavimo sąlygose nurodytus reikalavimus.
11. Papildomi reglamentai: 
- teritorijos tūrinės ir erdvinės kompozicijos, urbanistinių struktūrų ir urbanistinių erdvių formavimo reikalavimai;
- susisiekimo komunikacijų išdėstymas;
- norminių želdynų išdėstymas;
- siūlomas pastatų išdėstymas;
- biologinės įvairovės ir ekosistemų teikiamoms paslaugoms palaikyti, aplinkos kokybei gerinti skirti sprendimai ir jų įgyvendinimo priemonės;
- parengti suvestinį inžinerinių tinklų, susisiekimo, želdynų, sklypo ribų nužymėjimo ir servitutų bei kitus brėžinius paaiškinančius planuojamus sprendinius ir pan.
[bookmark: _Hlk116901670]12. Tyrimai ir galimybių studijos: parengti planuojamos teritorijos topografinį planą; atlikti medžių inventorizaciją; atlikti planuojamos ir aplinkinės teritorijos gamtinės ir urbanistinės aplinkos analizę; parengti urbanistinės struktūros schemą, atlikti kraštovaizdžio ir (ar) erdvinės struktūros savitumo vertinimą; užstatymo rodiklius nustatyti įvertinant (atliekant analizes) gretimybes - žemės sklypus ir kitas teritorijas, kurios ribojasi su planuojama teritorija.
13. SPAV reikalingumas: nereikalingas arba nustatomas pagal institucijų sąlygas.
14. Detaliojo plano koncepcijos rengimas: rengiama.
15. Atviras konkursas geriausiai urbanistinei idėjai atrinkti: nereikalingas.
16. Sprendinių nepriklausomas ekspertinis vertinimas: nereikalingas.
17. Suplanuotų urbanistinių struktūrų vizualizacijos 3D formatu ir maketo parengimas: įvertinus esamą būklę ir parengus detaliojo plano sprendinius, sprendinių konkretizavimo stadijoje vyriausiajam architektui įvertinus poreikį, pateikti formuojamų urbanistinių struktūrų maketą ir (ar) 3D modelį, reikalingą detaliojo plano sprendiniams paaiškinti.
18. Informacinio (ių) stendo(ų) vieta(os) ir stendo matmenys: informacinio stendo vietos nurodytos tvirtinamoje miesto plano ištraukoje. Informacinio stendo matmenys nemažesni nei 
1,5 kv. m.
19. Detaliojo planavimo etapai: parengiamasis, rengimo ir baigiamasis etapai.
20. Viešumo užtikrinimas: detaliojo plano rengimo viešumo procedūros atliekamos teisės aktuose nustatyta tvarka. Jas užtikrina planavimo organizatorius ir jo įgaliotas asmuo.
21. Planavimo terminai: nurodomi teritorijų planavimo proceso inicijavimo sutartyje.
22. Derinimo procedūra: detalųjį planą derinti Topografijos, inžinerinės infrastruktūros, teritorijų planavimo ir statybos elektroninių vartų informacinėje sistemoje (TPS „Vartai“).
23. Kiti reikalavimai: trūkstamus planavimui pradinius duomenis organizatorius paveda surinkti rengėjui. Projektą rengti ant skaitmeninių žemėlapių, panaudojant M 1:500 – M1:1000 duomenis. Planavimo organizatorius patvirtintą dokumentą turi užregistruoti www.tpdr.lt.

